钦定古今图书集成/明伦汇编/交谊典/第117卷 > 《复仇状》韩愈
## 钦定古今图书集成/明伦汇编/交谊典/第117卷 > 《复仇状》韩愈

“右。伏奉今月五日敕，复、仇据礼经则义不同天，征法
令则杀人者死。礼、法二事，皆王教之大端，有此异同，
必资论辨，宜令都省集议闻奏者。”朝议郎、行尚书职
方员外郎、上骑都尉韩愈议曰：“伏以子复、父仇，见于
《春秋》，见于《礼记》，又见《周官》，又见诸子史，不可胜数，未
有非而罪之者也。最宜详于律，而律无其条，非阙文”
也。盖以为不许复仇，则伤孝子之心，而乖先王之训；
许复仇，则人将倚法专杀，无以禁止其端矣。夫律虽
本于圣人，然执而行之者，有司也。经之所明者，制有
司者也。丁宁其义于经，而深没其文于律者，其意将
使法吏一断于法，而经术之士得引经而议也。《周官》
曰：“凡杀人而义者，令勿仇。”仇之则死义宜也。明杀人
而不得其宜者，子得仇也。此百姓之相仇者也。《公羊
传》曰：“父不受诛，子复仇可也。”不受诛者，罪不当诛也。
诛者，上施于下之辞，非百姓之相杀者也。又《周官》曰：
“凡报仇雠者书于士，杀之无罪。”言将复仇，必先言于
官，则无罪也。今陛下垂意典章，思立定制，惜有司之
守，怜孝子之心，戒不自专，访议群下。臣愚以为复仇
之名虽同，而其事各异。或百姓相仇，如《周官》所称，可
议于今者；或为官吏所诛，如《公羊》所称，不可行于今
者。又《周官》所称，将复仇，先告于士，则无罪者。若孤稚
羸弱，抱微志而伺敌人之便，恐不能自言于官，未可
以为断于今也。然则杀之与赦，不可一例。宜定其制